CELEX: 62015TN0557
Language: hu
Date: 2015-09-16 00:00:00
Title: T-557/15. P. sz. ügy: A Közszolgálati Törvényszék F-35/15. sz., De Esteban Alonso kontra Bizottság ügyben 2015. július 15-én hozott ítélete ellen Fernando De Esteban Alonso által 2015. szeptember 16-án benyújtott fellebbezés

9.11.2015   
            
            
               HU
            
            
               Az Európai Unió Hivatalos Lapja
            
            
               C 371/44
            
         A Közszolgálati Törvényszék F-35/15. sz., De Esteban Alonso kontra Bizottság ügyben 2015. július 15-én hozott ítélete ellen Fernando De Esteban Alonso által 2015. szeptember 16-án benyújtott fellebbezés
   (T-557/15. P. sz. ügy)
   (2015/C 371/45)
   Az eljárás nyelve: francia
   
      Felek
   
   
      Fellebbező: Fernando De Esteban Alonso (Saint-Martin-de-Seignanx, Franciaország) (képviselő: C. Huglo ügyvéd)
   
      A másik fél az eljárásban: Európai Bizottság
   
      Kérelmek
   
   A fellebbező azt kéri, hogy a Törvényszék:
   
               —
            
            
               helyezze hatályon kívül a Közszolgálati Törvényszék elnökének F-35/15. sz. ügyben 2015. július 15-én hozott, a felperes keresetét elutasító végzését;
            
         
               —
            
            
               semmisítse meg a kinevezésre jogosult hatóság 2014. november 21-i, 2014. december 3-án átvett határozatát, amelyben elutasították a felperes 2014. augusztus 5-i R/865/14. sz. panaszát;
            
         
               —
            
            
               kötelezze az Európai Bizottságot 17  242,51 euró megfizetésére, amelynek a fellebbezés időpontjára nézve aktualizált összege 24  242,51 euró;
            
         
               —
            
            
               kötelezze a Bizottságot az eljárási költségek részét nem képező költségek címén 3  000 euró megfizetésére, valamint az összes költség viselésére, amelynek összege az eljárás során még változhat.
            
         
      Jogalapok és fontosabb érvek
   
   Fellebbezése alátámasztása érdekében a fellebbező három jogalapra hivatkozik.
   
               1.
            
            
               Az első jogalap az igazságszolgáltatás megtagadására vonatkozik, mivel a Közszolgálati Törvényszék végzéssel határozott anélkül, hogy lehetővé tette volna az újabb beadványváltást vagy nyilvános tárgyalás tartását;
            
         
               2.
            
            
               A második jogalap a kontradiktórius eljárás elvének és a védelemhez való jog megsértésére vonatkozik, mivel a Közszolgálati Törvényszék végzéssel határozott anélkül, hogy lehetővé tette volna az újabb beadványváltást vagy nyilvános tárgyalás tartását;
            
         
               3.
            
            
               A harmadik jogalap téves jogalkalmazásra vonatkozik, mivel a Közszolgálati Törvényszék az intézményi segítségnyújtás újabb feltételét írta elő az Európai Unió tisztviselői személyzeti szabályzatának 24. cikkében foglalt feltételek mellett.